paragraph_text: Katolička Crkva u Laosu je vjerska manjina koja počinje djelovati u Laosu početkom 20. stoljeća. Računa se da je Katolička Crkva u Laosu imala oko 103 000 članova 2003., što je oko 1,5% ukupnog stanovništva Laosa. Ipak većina katolika ne potječe iz Laosa, već ih dolazi iz Vijetnama. Žive uglavnom u gradskim područjima uz rijeku Mekong u središnjim i južnim područjima zemlje. Broj vjerskog osoblja je 2003. bio 118 osoba.